CELEX: 31991D0349
Language: el
Date: 1991-06-17 00:00:00
Title: 91/349/ΕΟΚ: Απόφαση της Επιτροπής της 17ης Ιουνίου 1991 που τροποποιεί την απόφαση 91/211/ΕΟΚ για την καθιέρωση τροποποιητικής πράξης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις στην Πορτογαλία όσον αφορά τη βελτίωση των συνθηκών μεταποίησης και εμπορίας των προϊόντων αλιείας και υδατοκαλλιέργειας

Avis juridique important

|

31991D0349

91/349/ΕΟΚ: Απόφαση της Επιτροπής της 17ης Ιουνίου 1991 που τροποποιεί την απόφαση 91/211/ΕΟΚ για την καθιέρωση τροποποιητικής πράξης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις στην Πορτογαλία όσον αφορά τη βελτίωση των συνθηκών μεταποίησης και εμπορίας των προϊόντων αλιείας και υδατοκαλλιέργειας  

Επίσημη Εφημερίδα αριθ. L 191 της 16/07/1991 σ. 0043 - 0043

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουνίου 1991  για την καθιέρωση τροποποιητικής πράξης στο κοινοτικό πλαίσιο στήριξης για τις κοινοτικές διαρθρωτικές παρεμβάσεις στην Πορτογαλία όσον αφορά τη βελτίωση των συνθηκών μεταποίησης και εμπορίας των  προϊόντων αλιείας και υδατοκαλλιέργειας  ( Το κείμενο στην πορτογαλική γλώσσα είναι το μόνο αυθεντικό )  ( 91/349/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ) αριθ . 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας  Επενδύσεων και των άλλων υφισταμένων χρηματοδοτικών μέσων ( 1 ), και ιδίως το άρθρο 8 παράγραφος 5,  Μετά από διαβουλεύσεις με τη Μόνιμη Επιτροπή Διαρθρώσεων Αλιείας και με την Επιτροπή για την Ανάπτυξη και την Ανασυγκρότηση των Περιφερειών,  Εκτιμώντας :  ότι η Επιτροπή αποδέχτηκε, στις 31 Οκτωβρίου 1989, το κοινοτικό πλαίσιο στήριξης για τις κοινοτικές διαρθρωτικές παρεμβάσεις στην Πορτογαλία -  ότι η Επιτροπή αποδέχθηκε, στις 11 Μαρτίου 1991, μια τροποποίηση στο κοινοτικό πλαίσιο στήριξης για τις δομικές κοινοτικές παρεμβάσεις στην Πορτογαλία σχετικά με τη βελτίωση των συνθηκών μεταποίησης και εμπορίας των προϊόντων της αλιείας και της  υδατοκαλλιέργειας -  ότι το σχέδιο της προνοητικής ( προγνωστικής ) χρηματοδότησης του κοινοτικού πλαισίου στήριξης, για τις διαρθρωτικές κοινοτικές παρεμβάσεις της Πορτογαλίας, τροποποιήθηκε στις 3 Μαΐου 1991 με απόφαση της επιτροπής παρακολούθησης παραχωρώντας ένα επιπλέον  ποσό των 20 εκατομμυρίων Ecu υπέρ των δραστηριοτήτων στον τίτλο του αντικειμενικού στόχου αριθ . 5α ) για τη μεταποίηση και την εμπορία των προϊόντων της αλιείας και της υδατοκαλλιέργειας -  ότι πρέπει, συνεπώς, να προσαρμοσθεί η τροποποίηση που αποδέχθηκε η Επιτροπή στις 11 Μαρτίου 1991,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Το άρθρο 2 της απόφασης 91/211/ΕΟΚ της Επιτροπής ( 2 ) αντικαθίσταται από το ακόλουθο κείμενο :  "Άρθρο 2  Η τροποποιητική πράξη στο κοινοτικό πλαίσιο στήριξης συμπεριλαμβάνει τα ακόλουθα ουσιώδη στοιχεία :  α ) τους κύριους άξονες προτεραιτότητας που επελέγησαν για κοινή δράση :  1. μεταποίηση των προϊόντων αλιείας και υδατοκαλλιέργειας,  2 . εμπορία των προϊόντων αλιείας και υδατοκαλλιέργειας -  β ) ένα σχέδιο ενδεικτικής χρηματοδότησης, με σταθερές τιμές 1991, το οποίο καθορίζει το συνολικό κόστος για τους άξονες προτεραιότητας που έχουν επιλεγεί για κοινή δράση από την Κοινότητα και το ενδιαφερόμενο κράτος μέλος, δηλαδή 94,545 εκατομμύρια Ecu  για το σύνολο της περιόδου καθώς και τα χρηματοδοτικά κονδύλια που προβλέπονται δυνάμει της συνδρομής από τον κοινοτικό προϋπολογισμό που κατανέμονται ως εξής :  ( σε εκατομμύρια Ecu )   1 . μεταποίηση προϊόντων αλιείας και υδατοκαλλιέργειας  25,370  2 . εμπορία προϊόντων αλιείας και υδατοκαλλιέργειας  8,730    Η προκύπτουσα ανάγκη εθνικής χρηματοδότησης, δηλαδή 24,454 εκατομμύρια Ecu για το δημόσιο τομέα και 38,991  εκατομμύρια Ecu για τον ιδιωτικό τομέα, μπορεί να καλυφθεί μερικώς υπό τη μορφή κοινοτικών δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά μέσα ."  Άρθρο 2  Η παρούσα δήλωση πρόθεσης απευθύνεται στην Πορτογαλική Δημοκρατία . Βρυξέλλες, 17 Ιουνίου 1991 . Για την Επιτροπή  Manuel MARIN  Αντιπρόεδρος  ( 1 ) ΕΕ αριθ . L 185 της 15 . 7 . 1988, σ . 9 . ( 2 ) ΕΕ αριθ . L 99 της 19 . 4 . 1991, σ . 27 .